Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 625/14/8811	Trebišov, 10.2.2015
EEČ : 2-69-43-2015

U Z N E S E N I E

Trestná vec:	obvinený XXXXX 
Zločin:	Ublíženie na zdraví  v štádiu pokusu podľa  § 14 ods. 1 k § 155 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Trebišov
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Dňa 16.08.2004 okolo 16.30 h na chodbe obytného bloku na ulici XXXXX č. XXXXX, bezdôvodne fyzicky napadol XXXXX tak, že ho udrel tupou časťou sekery po pravej strane hlavy, pričom úder sa zviezol na pravé plece a rameno až na zápästie poškodeného XXXXX, ktorému tak spôsobil zranenie a to zlomeninu spánkovej kosti vpravo s vtlačením úlomkov, tržnú ranu pravého ušného laloka a pomliaždenie pravého pleca, ramena a zápästia, ktoré zranenia by si vyžiadali nevyhnutnú dobu liečenia a práceneschopnosti v trvaní najmenej 5 týždňov, avšak vzhľadom na predmet a miesto útoku mu mohol spôsobiť aj ťažkú ujmu na zdraví, s práceneschopnosťou viac ako 42 dní,

lebo obvinený nebol v čase činu pre nepríčetnosť trestne zodpovedný

Odôvodnenie:
	Uznesením vyšetrovateľa OR PZ, Odbor kriminálnej polície Trebišov, sp. zn. ORP-548/1-VYS-TV-2014 z 30.10.2014 bolo vznesené obvinenie XXXXX za zločin ublíženia na zdraví v štádiu pokusu podľa § 14 ods. 1 k § 155 ods. 1 Tr. zákona.

	Tento zločin mal obvinený spáchať tak, ako je to uvedené vo výrokovej časti tohto uznesenia.

           Vyšetrovaním vykonaným v predmetnej trestnej veci bolo výsluchmi svedkov dostatočne preukázané, že uvedený skutok má znaky stíhaného trestného činu a tohto sa skutočne dopustil obvinený XXXXX, ktorý sa ku skutku nevyjadril.

	Z rozsudku Okresného súdu Trebišov sp. zn. 16Ps/3/2012-33 z 12.12.2012, ktorý nadobudol právoplatnosť 24.01.2013 vyplýva, že obv. XXXXX bol v dôsledku duševnej choroby pozbavený spôsobilosti na právne úkony v celom rozsahu a za opatrovníka mu bol ustanovený XXXXX, nar. XXXXX.

	V priebehu vyšetrovania bol okrem iného vypracovaný aj znalecký posudok znalcov z odboru psychiatrie, na vyšetrenie duševného stavu obvineného, z ktorého je zrejmé, že u obv. XXXXX bola zistená prítomnosť duševnej poruchy - ľahkej mentálnej retardácie a závislosť od viacerých psychoaktívnych látok, v dôsledku čoho boli ovládacie a rozpoznávacie schopnosti obvineného v čase skutku podstatne znížené. 

Vzhľadom k zistenej duševnej poruche nie je obvinený schopný chápať zmysel trestného konania. 

            Znalci záverom vzhľadom na závažnosť duševného ochorenia obvineného pripustili možnosť, že pobyt obvineného na slobode by mohol byť za určitých okolností nebezpečný a preto odporučili menovanému nariadiť ochranné psychiatrické liečenie ambulantnou formou.

	Podľa § 23 Tr. zák., kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak.

            Podľa § 215 ods. 1 písm. e) Tr. por. prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný.

	Z uvedených dôvodov bolo preto potrebné trestné stíhanie proti obv. XXXXX zastaviť. 

           Týmto uznesením nie sú dotknuté práva poškodenej strany na náhradu škody, ktoré si táto môže uplatniť v občiansko-súdnom konaní na príslušnom súde.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Jozef Mokáň
prokurátor